Publication: Magyar Közlöny
Issue: MK-2000-109 (Year: 2000, Number: 109)
Era: 1990-2004
Section: Az Alkotmánybíróság állandó gyakorlata szerint azonban alkotmányellenes megkülönböztetés csak akkor állapítható meg, ha összehasonlítható helyzetben lévő személyek között tesz a jogalkotó olyan különbséget, amely alapjogsérelmet okoz, illetőleg azzal az egyenlő méltóság alkotmányos követelményét sérti. [61/1992. (XI. 20.) AB határozat, ABH 1992. 280, 283.; 50/1996. (X. 30.) AB határozat,
Paragraph Index: 576

Az Alkotmánybíróság állandó gyakorlata szerint azonban alkotmányellenes megkülönböztetés csak akkor állapítható meg, ha összehasonlítható helyzetben lévő személyek között tesz a jogalkotó olyan különbséget, amely alapjogsérelmet okoz, illetőleg azzal az egyenlő méltóság alkotmányos követelményét sérti. [61/1992. (XI. 20.) AB határozat, ABH 1992. 280, 283.; 50/1996. (X. 30.) AB határozat, ABH 1996. 156, 157.] Az Alkotmánybíróság — az e határozat indokolásában kifejtettek szerint — az Ör.2. 11. § (8) bekezdése vonatkozásában alkotmányos alapjog sérelmét nem állapította meg, s így nem tekintette alkotmányellenes megkülönböztetésnek a vállalkozóknak a közterület-használati jogviszony folytatása szempontjából a helyi sajátosságok — a lakossági szükségletek, a lakókörzet szolgáltatásokkal való ellátása — figyelembevételére alapozott megkülönböztetését.

Source: https://magyarkozlony.hu/hivatalos-lapok/2d9f6f815c0c37092a98c53a2aa4a9ed94f7b73b/dokumentumok/84c2e8c27ffb7879f9dbbbecd20291f76221ef8e/letoltes